LIGJ
Nr. 43/2017

PËR DISA NDRYSHIME DHE SHTESA NË LIGJIN NR. 157/2013, “PËR MASAT KUNDËR FINANCIMIT 
TË TERRORIZMIT”

Në mbështetje të neneve 78 dhe 83, pika 1, të Kushtetutës, me propozimin e një deputeti, 

KUVENDI 
I REPUBLIKËS SË SHQIPËRISË

VENDOSI:

Në ligjin nr. 157/2013, “Për masat kundër financimit të terrorizmit”, bëhen ndryshimet dhe shtesat e mëposhtme:

Neni 1
 
Në nenin 9, pas fjalëve “Prokurori i Përgjithshëm” shtohen fjalët “Drejtuesi i Prokurorisë së Posaçme”.   

Neni 2

Në nenin 15, pika 2, pas fjalëve “Prokuroria e Përgjithshme” shtohen fjalët “Prokuroria e Posaçme” dhe pas fjalëve “Drejtoria e Përgjithshme e Parandalimit të Pastrimit të Parave” shtohen fjalët “Byroja Kombëtare e Hetimit”. 


Neni 3

Në nenin 16, pika 1 ndryshohet si më poshtë:
“1. Ministri i Financave mund të urdhërojë, pa njoftim paraprak, bllokimin e përkohshëm të fondeve dhe të pasurive të tjera, përpara nxjerrjes së vendimit përkatës të Këshillit të Ministrave, kur kjo është e vetmja mënyrë për të parandaluar shmangien nga zbatimi i masave të parashikuara në këtë ligj dhe duhet të njoftojë Prokurorin e Përgjithshëm dhe Drejtuesin e Prokurorisë së Posaçme për efekt të procedimit të mundshëm penal.”.
Neni 4

Ky ligj hyn në fuqi 15 ditë pas botimit në Fletoren Zyrtare.

Miratuar në datën 6.4.2017

Shpallur me dekretin nr. 10148, datë 19.4.2017, të Presidentit të Republikës së Shqipërisë, Bujar Nishani

